Mimoza d' Espagne

thumb
El mimoza d' Espagne u l' arcacia mimoza, c' est on bouxhon des payis del Mîtrinne Mer, avou toplin des belès djaenès fleurs.

 Vachellia karroo (Acacia karroo, Acacia eburnea)

 Discrijhaedje 
I crexhe dipus d' troes metes hôt.

Il a des foitès longuès spenes.

 Uzaedjes 
On s' endè sieve po decôr dins les djårdéns. Copurade pask' i sint bon cwand i florixh. I sieve eto po fé des håyes. Et come åbe po-z aveur di l' ombrire dins les setchs payis, ca il edeure bén l' setchresse. Ses longuès stocaessès spenes espaitchnut les biesses del magnî.

Po dire li vraiy, c' est on bouxhon ki provént di l' Afrike nonnrece. La, il a beacôp des ôtes uzaedjes. 

 Sipårdaedje djeyografike 
Li mape mostere les payis d' provnance di l' åbe, la ki si spårdaedje est so tote li stindowe djeyografike. Si bîce ecolodjike va do dzo d' l' Angola disk' å Mozambike å Levant, et disk' a l' Nonne-Afrike å Sud.

Mins, ezès payis del Mîtrinne Mer, i n' est marké ki so l' aroyaedje di cwate payis (Marok, Libeye et Tunizeye, Espagne et Portugal). Pask' i n' î a stî planté k' e 20inme sieke, po cmincî, dins les parks des veyes et les cortis.

Categoreye:Bouxhons
Categoreye:Plantes des payis del Mîtrinne Mer
Categoreye:Plantes foû del Walonreye
Categoreye:Påwionacêyes